У Вікіпедыі ёсць артыкулы пра іншых асоб з прозвішчам Губараў.
**Валянці́н Аляксе́евіч Гу́бараў** (нар. 14 красавіка 1948, Горкі) — беларускі мастак, графік, працуе ў жанры наіўнага мастацтва. Член Беларускага саюза мастакоў. Удзельнік рэспубліканскіх і міжнародных мастацкіх выстаў.

Біяграфія
---------

Пра карціны Валянціна Губарава апавядаць лёгка – яны вельмі літаратурныя, сюжэтныя, прадметныя. Але калі на іх паглядзіш, застаецца тое, што немагчыма перадаць словамі. Застаецца сумная усмешка, троху дзіцячая, наіўная і разумная. Нібыта толькі што менавіта табе адкрылася праўда і ты дазнаўся адказ на адно са спрадвечных пытанняў...

СБ — Беларусь сёння

Нарадзіўся ў 1948 годзе ў горадзе Горкі. Скончыў Горкаўскае мастацкае вучылішча, потым факультэт графікі Маскоўскага паліграфічнага інстытута.

У 1975 годзе пераехаў у Беларусь. Займаўся ілюстраваннем кніг, працаваў мастаком у выдавецтве. З 1991 года ўдзельнічае ў рэспубліканскіх і міжнародных мастацкіх выстаўках.

З 1991 года персанальныя выставы Губарава штогод ладзяцца ў Францыі.

Член Беларускага саюза мастакоў (1989). Ганаровы член мастацкай асацыяцыі «Шэдэўр» (Германія).

В 1994 годзе заключыў эксклюзіўны кантракт з галерэяй «Les Tournesols» (Парыж), у 2006 годзе — з мастацкай галерэяй «Ла Сандр-арт» (Мінск).

Працы Губарава знаходзяцца ў музеях і прыватных калекцыях па ўсім свеце (Нацыянальны мастацкі музей Рэспублікі Беларусь, музей «Zimmerly Art Museum  (англ.) (бел.» (ЗША), галерэі «Schaer und Wildbolz» (Швейцарыя), «Kunststuck» (Германія), прыватныя калекцыі ў Расіі, ЗША, Вялікабрытаніі, Японіі, Гішпаніі, Ізраіля, Германіі і інш.).

Працы выстаўляюцца на аўкцыёнах «Christie`s» (Лондан), «Drouot Richelieu» і «Taschen» (Парыж), «KINSKY» (Вена).

Жыве і працуе ў Мінску.

Творчасць
---------

Па словах мастака, шлях да майстэрства пачаўся ў дзяцінстве, калі ён « перамаляваў па кратках» з паштовак карціны рускіх мастакоў — І. Левітана, А. Саўрасава, Ф. Рашэтнікава. На 3-ім курсе мастацкай вучэльні адкрыў працы Дж. Полака, П. Сезана, В. Ван Гога, А. Маціса, звяртаўся да нацюрмортаў у пошуках уласнага стыля.

Паводле вызнаэння мастака, персанажы яго карцін — «простыя людзі», якія «не чыталі Гегеля і Канта», але «бескарыслівыя, чыстыя сэрцам», у якіх «няма камерцыйнай жылкі», але «ёсць імкненне да шчасця». У аснове сюжэтаў часта прысутнічаюць успаміны з дзяцінства і юнацтва, настальгічныя матывы, дэталі быту савецкага часу.

Прэса адзначае губараўскую «яркую індывідуальнасць» і яго « асаблівае бачанне свету»: «…карціны часта апісваюць будні невялікіх правінцыйных гарадоў, але за карыкатурнымі рысамі іх жыхароў заўжды хаваецца асаблівы сэнс»..

> 
> Прафесіянал найвышэйшага ўзроўню, ён працуе ў стылі наіва і даступны разуменню кожнага, нават непадрыхтаванага гледача, дзякуючы таму, што сюжэты яго карціны ўзятыя з самога жыцця. Яны, як фальклор, простыя на першы погляд, але ў кожным сюжэце ёсць двайное прачытанне.— Камсамольская праўда
> 
> 

Нягледзячы на шматгадовы кантракт з парыжскай галерэяй і прапановы жыць у Францыі, Губараў вырашае заставацца ў Беларусі: *«Гэтая зямля мяне харчуе як мастака. Я знаходжу натхненне і сілы фізічныя ў нашым жыцці, звычаях, традыцыях, людзях, размовах»*. Мастак выкарыстоўвае ў працы пераважна айчынныя матэрыялы..

Сярод мастацкіх асаблівасцей творчасці Губарава крытыка адзначае давядзенне «да гранічнага мінімалізма» сюжэтных і мастацкіх складнікаў, характарызуе яго жывапіс як «сумесь дэкаданса, мінімалізма і экспрэсіянізма».

> 
> «Сціплае абаянне неразвітага сацыялізму» — так нярэдка характарызуюць творчасць Губарава ў нас, а замежныя мастацтвазнаўцы, якія ў стадыях сацыялізму разбіраюцца слаба, называюць яго беларускім Брэйгелем.— Расійская газета
> 
>

Заўвагі
-------

1. ↑  Valentin Gubarev // *(unspecified title)* Праверана 9 кастрычніка 2017.
2. ↑  Valentin Gubarev // Artnet — 1998. Праверана 9 кастрычніка 2017.<a href='https://wikidata.org/wiki/Track:Q874430'></a><a href='https://wikidata.org/wiki/Track:Q266566'></a>
3. 1 2  *Сцяпан Уладзімір* Алюзіі мастака Губарава // *СБ — Беларусь сёння* : газета. — Мінск: 2013. — В. 19 снежня. — № 239 (24 376).
4. 1 2 3 4 5 6  Губараў Валянцін Аляксеевіч **(нявызн.)**.  Беларускі саюз мастакоў; Мастацкая галерэя БЕЛАРТ. Праверана 10 красавіка 2016.
5. ↑  Gubarev Valentin: Biography of artist (англ.)(недаступная спасылка).  Avimos Art. — USA On-Line Gallery. Архівавана з першакрыніцы 21 снежня 2017. Праверана 12 красавіка 2016.
6. 1 2 3 4 5 6  *Юдзіна І.* Усмешлівы свет Валянціна Губарава // *Мінскі кур’ер* : газета. — 2012. — В. 30 сакавіка.
7. 1 2  Да 21 верасня вытава Валянціна Губарава ў Мінску // *Камсамольская праўда* : газета. — 2008. — В. 4 верасня.(недаступная спасылка)
8. 1 2  *Броўкіна М.* Францыя палюбіла мастака "неразвітага сацыялізму" // *Расійская газета*. — М.: 2013. — В. 30 красавіка.
9. ↑  Пры падтрымцы банка ВТБ пяты выставачны праект "Мастак і горад" прадставіў беларусам творчасць Валянціна Губарава **(нявызн.)**(недаступная спасылка).  Інтэрфакс (1 красавіка 2016). Архівавана з першакрыніцы 18 ліпеня 2016. Праверана 10 красавіка 2016.
10. ↑  *Гусева Т.* "У Мінску сонца свеціць ярчэй, чым у Парыжы, але французы ў гэта ня вераць" // *Салідарнасць* : газета. — Мінск: 2015. — В. 9 сакавіка.
11. ↑  "Вертыкальныя ўглы»: выстава Валянціна і Аляксея Губаравых **(нявызн.)**(недаступная спасылка).  Музей сучаснага выяўленчага мастацтва (1 красавіка 2015). Архівавана з першакрыніцы 10 красавіка 2016. Праверана 10 красавіка 2016.

Літаратура
----------

* Важна ўсё / аўт.-склад.: В. Губараў ; іл.: С. Нечунаева, К. Хацяноўскі. — Мінск: Мастацкая літаратура, 2011. — 288 с. — (Беларусь мастацкая). — ISBN 978-985-02-1317-4.
* Валянцін Губараў: На Зямлі, насупраць неба. — Мінск: Кантакт-культура, 2015. — 128 с. — ISBN 978-5-903406-55-5.
* Валянцін Губараў: альбом. — М.: Камсамольская праўда, 2015. — 71 с. — (Найлепшыя сучасныя мастакі). — ISBN 978-5-4470-0035-6.

Спасылкі
--------

* *Boertnik L.*. Valentin Gubarev (англ.)(недаступная спасылка).  Museum of Contemporary Russian Art (MoCRA). Архівавана з першакрыніцы 5 снежня 2021. Праверана 10 красавіка 2016.
* *Бурак Ю.* Беларускі мастак Валянці Губараў // *СБ — Беларусь сёння* : газета. — Мінск: 2010. — В. 20 верасня.(недаступная спасылка)